***ELŐTERJESZTÉS***

***az Apátistvánfalvai Községi Önkormányzat Képviselő-testületének***

***2014. augusztus …-i ülésére***

***Tárgy:*** *A közösségi együttélés alapvető szabályairól szóló önkormányzati rendelet módosítása.*

*Tisztelt Képviselő-testület!*

*Apátistvánfalva Községi Önkormányzat Képviselő-testülete a 2014. március 19-i ülésén alkotta meg a közösségi együttélés alapvető szabályairól szóló önkormányzati rendeletet. Ezt követően, az április 28-i képviselő-testületi ülésen a testület elfogadta a rendelet kiegészítését az avar és kerti hulladék nyílttéri égetésére vonatkozó szabályokkal, április 30-i hatálybalépéssel.*

*Az azóta eltelt időszak tapasztalatai azt mutatják, hogy egyrészt szükség van a lakosság hatékonyabb tájékoztatására ebben a tárgykörben, másrészt a szabályozás kialakításánál támpontul célszerű a már kialakult szokások, illetve a praktikum figyelembevétele is. Erre tekintettel javasoljuk a mellékelt rendeletmódosítás elfogadását, ami lehetővé teszi hétfői napokon is az égetést.*

*Mivel a jogalkotásról szóló törvény a jogszabály előkészítője számára előírja egy előzetes hatásvizsgálat elkészítését és arról – önkormányzati rendelet esetében – a képviselő-testület tájékoztatását, ezért itt kell szólni arról, hogy a tervezett rendeletmódosításnak társadalmi hatása, hogy a heti kettőről heti három napra bővíti a növényi hulladékok elégetésének lehetőségét a tényleges igényekhez igazodva. A tervezett rendeletmódosításnak nincs jelentős gazdasági és költségvetési hatása; környezeti és egészségi következménye a jelenlegi állapothoz képest nincs.*

*A tervezett rendeletmódosításnak nincs jelentős adminisztratív terheket befolyásoló hatása.*

*A jogszabály megalkotásának szükségességét a fent megjelölt okok indokolják. A jogszabály megalkotásának elmaradása esetén a növényi hulladék elégetése továbbra is heti két alkalommal, kedden és pénteken volna jogszerű.*

*A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.*

*Kérem a Tisztelt Képviselő-testületet a rendelet megalkotására!*

*A rendeletalkotáshoz a Magyarország helyi önkormányzatairól szóló 2011. évi CLXXXIX. törvény 50. §-a alapján minősített többség szükséges.*

*Szentgotthárd, 2014. július 10.*

 *Dr. Dancsecs Zsolt*

 *jegyző*

***Melléklet***

***Apátistvánfalva Községi Önkormányzat Képviselő-testülete***

***…/… . (… . … .) önkormányzati rendelete***

***a közösségi együttélés alapvető szabályairól szóló***

***7/2014. (III. 20.) önkormányzati rendelet módosításáról***

*Apátistvánfalva Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában, valamint a környezet védelmének általános szabályairól szóló 1995. évi LIII. törvény 48. § (4) bekezdés b) pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a következőket rendeli el:*

***1. § (1)*** A *közösségi együttélés alapvető szabályairól szóló 7/2014. (III. 20.) önkormányzati rendelet (a továbbiakban: Rendelet) 1. § (1) bekezdésében az „e rendelet 4/A. §-ában” szövegrész helyébe az „e rendelet 4-4/A. §-ában” szöveg lép.*

**(2)** A *Rendelet 4/A. § (1) bekezdésében a „minden hét keddi és pénteki napján” szövegrész helyébe a „minden hét hétfői, keddi és pénteki napján” szöveg lép.*

***2. §*** *Ez a rendelet a kihirdetését követő napon lép hatályba.*

 *Erdei Lászlóné Dr. Dancsecs Zsolt*

 *polgármester jegyző*

*Ezt a rendeletet Apátistvánfalva Községi Önkormányzat Képviselő-testülete a 2014. augusztus ... -i ülésén fogadta el.*

*Záradék:*

*A rendelet a mai napon kihirdetésre került:*

*Apátistvánfalva, 2014. augusztus ...*

 *Dr. Dancsecs Zsolt*

 *jegyző*

***Indokolás:***

# *1. § (1) bekezdéséhez: Az évi egyszeri kötelező kaszálás, valamint az avar és kerti hulladék égetésére vonatkozó rendelkezések megsértésére egyaránt kiterjed a közösségi együttélés alapvető szabályaival ellentétes magatartás fogalma.*

# *1. § (2) bekezdéséhez: Heti két alkalom helyett heti három alkalommal engedélyezi az égetést, figyelemmel a kialakult szokásokra is.*

*2. §-hoz: A rendelet hatálybalépéséről rendelkezik.*